CELEX: 32005R0774
Language: sk
Date: 2005-05-23 00:00:00
Title: Nariadenie Komisie (ES) č. 774/2005 z 23. mája 2005 o začatí stáleho výberového konania pre ďalší predaj nelúpanej ryže v držbe španielskej intervenčnej agentúry na vnútornom trhu

24.5.2005   
            
            
               SK
            
            
               Úradný vestník Európskej únie
            
            
               L 130/3
            
         
      NARIADENIE KOMISIE (ES) č. 774/2005
   z 23. mája 2005
   o začatí stáleho výberového konania pre ďalší predaj nelúpanej ryže v držbe španielskej intervenčnej agentúry na vnútornom trhu
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 1785/2003 z 29. septembra 2003 o spoločnej organizácii trhu s ryžou (1), a najmä na jeho článok 7 ods. 4 a 5,
   keďže:
   
               (1)
            
            
               Nariadenie Komisie (EHS) č. 75/91 (2) stanovilo postupy a podmienky nakladania s nelúpanou ryžou v držbe intervenčných agentúr.
            
         
               (2)
            
            
               Množstvo nelúpanej ryže, ktoré v súčasnosti skladuje španielska intervenčná agentúra, je veľmi vysoké a obdobie skladovania je veľmi dlhé. Preto je vhodné začať stále výberové konanie pre ďalší predaj približne 26 299 ton nelúpanej ryže v držbe tejto agentúry na vnútornom trhu.
            
         
               (3)
            
            
               Opatrenia stanovené v tomto nariadení sú v súlade so stanoviskom Riadiaceho výboru pre obilniny,
            
         PRIJALA TOTO NARIADENIE:
   Článok 1
   Španielska intervenčná agentúra začne v rámci podmienok stanovených nariadením (EHS) č. 75/91 stále výberové konanie pre ďalší predaj nelúpanej ryže v jej držbe na vnútornom trhu, ako stanovuje príloha k tomuto nariadeniu.
   Článok 2
   1.   Lehota na predloženie ponúk na prvé čiastočné výberové konanie je stanovená na 1. júna 2005.
   2.   Lehota na predloženie ponúk na posledné čiastočné výberové konanie uplynie 13. júla 2005.
   3.   Ponuky sa musia predložiť španielskej intervenčnej agentúre:
   
               Fondo Español de Garantía Agraria (FEGA)
            
         
               Beneficencia, 8
            
         
               E-28004 Madrid
            
         
               Télex: 23427 FEGA E
            
         
               Fax: (34) 915 21 98 32 a (34) 915 22 43 87
            
         Článok 3
   Odchylne od článku 19 nariadenia (EHS) č. 75/91 španielska intervenčná agentúra oznámi Komisii najneskôr v utorok v týždni, ktorý nasleduje po uplynutí lehoty na predloženie ponúk, množstvo a priemerné ceny rozličných predaných častí, prípadne rozdelených do skupín.
   Článok 4
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 23. mája 2005
      
         
            Za Komisiu
         
         Mariann FISCHER BOEL
         
         
            členka Komisie
         
      
   
   
      (1)  Ú. v. EÚ L 270, 21.10.2003, s. 96.
   
      (2)  Ú. v. ES L 9, 12.1.1991, s. 15.
   
      PRÍLOHA
      
                  Skupiny
               
               
                  1
               
               
                  2
               
               
                  3
               
            
                  Množstvo (približné)
               
               
                  22 743 t
               
               
                  2 509 t
               
               
                  1 047 t
               
            
                  Roky zberu úrody
               
               
                  2001
               
               
                  2002
               
               
                  2003
               
            
                  Druhy ryže
               
               
                  dlhozrnná B
               
               
                  s okrúhlymi, strednými a dlhými zrnami A
               
               
                  s okrúhlymi, strednými a dlhými zrnami A